**IZVJEŠĆE O RADU ETNOGRAFSKOG MUZEJA SPLIT**

**U 2019. GODINI**

**1. SKUPLJANJE GRAĐE**

Zbirke Etnografskog muzeja Split brojnije su za 71 novonabavljeni predmet od kojih je 67 darovano, dok su 4 otkupljena.

**2. ZAŠTITA**

Preparatorska radionica za tekstil

Volga Lopušinsky-Zoković

- Nastavak konzervatorskih radova iz 2018. godine na zalistavcu (XV/16), Murter, uz učestale prekide zbog obavljanja ostalih poslova;

- preparatorski zahvati na svilenom muškom pojasu (630:SLT;1584), Kaštel Štafilić, i pohrana;

- izrada i postavljanje oznaka s inventarnim brojevima na 50-ak raznovrsnih odjevnih predmeta;

- posjet Muzeju grada Kaštela (06. ožujka) radi susreta s kolegicama iz Etnografskog muzeja Dubrovnik - preliminarni dogovor povodom gostovanja (u srpnju) s izložbom „Povismo i sukno – kaštelansko tradicijsko ruho“ u Etnografskom muzeju Dubrovnik, s autoricama izložbe S. Ivančić i S. Acalija te Barbarom Margaretić, ravnateljicom EMD-a;

- pomoć autoricama izložbe „Povismo i sukno – kaštelansko tradicijsko ruho“ oko selekcije eksponata za gostovanje sa spomenutom izložbom u Dubrovniku; odabrani predmeti odjeće, obuće i nakita (ukupno 64 komada) ponovno su izvađeni iz kutija za pohranu, detaljno pregledani, po potrebi izglačani i mehanički očišćeni, odjevni kompleti spojeni te sve spakirano za transport u Dubrovnik;

- nakon povrata eksponata iz Dubrovnika, nanovo je opet sve detaljno pregledano, vuneni predmeti mehanički očišćeni, 3 radne suknje povezane, dok su na četvrtoj (XV/1864) uočene flotirajuće niti ukrasne trake pri dnu suknje pa su izvršeni konzervatorski radovi na ukrasnoj traci ( pamučnim koncem hvatane su flotirajuće niti restauratorskim bodom), suknja je također povezana i pohranjena sa svim ostalim predmetima;

- idejni i tehnički radovi na postavu izložbe „Majka grbava, dica lipa, unučad ma'nita“ o lozi, grožđu i vinu (od 01.-30. travnja), te pomoć kod skidanja postava izložbe (25. studenog) – pohrana muzejskih i pakiranje posuđenih predmeta;

- u više navrata pregledavanje tekstilne građe u depoima, te zaleđivanje raznovrsnih vunenih predmeta kao preventivna zaštita od moljaca i njihovih ličinki;

- završena izrada dokumentacije o izvršenim restauratorsko – konzervatorskim zahvatima kroz 2014. i 2015. godinu, na 17 odjevnih tekstilnih predmeta Kaštela, za potrebe izložbe „Povismo i sukno- kaštelansko tradicijsko ruho“;

Mentorstvo

- 7. studenog započinje jednogodišnje mentorstvo stručnog usavršavanja restauratorici Vani Ribarović – upoznavanje s radom „radionice za tekstil“ i uvođenje u rad: odabir tekstilnih predmeta za restauratorsko – konzervatorske zahvate (s kustosicama I. Vuković i I. Jakšić), dogovori i savjeti oko potrebnih zahvata, vođenje i pomoć kod početnih zahvata - utvrđivanje oštećenja, ispitivanje postojanosti boja veza, pranje u blagim vodenim kupkama, ispiranje, sušenje na ravnoj plohi, odabir materijala za sanaciju oštećenja, bojanje (toniranje) filamenata u odgovarajuću nijansu, savjeti i kontrole tijekom rada;

- posjet gđi Nevenki Rađa, s muzejskom savjetnicom S. Ivančić (18. studenog), povodom poklonjene ženske splitske radne nošnje (33 raznovrsna odjevna predmeta); pomoć kolegici S. Ivančić kod upisivanja, mjerenja i fotografiranja ovih poklonjenih ženskih odjevnih predmeta; stavljanje inventarnih oznaka, povezivanje dviju radnih suknji te pohrana svih predmeta prema vrsti u odgovarajuće kutije;

- mehaničko čišćenje i pohrana muškog kratkog haljetka iz Boke Kotorske;

- asistiranje kolegici S. Ivančić kod fotografiranja 9 raznovrsnih odjevnih predmeta ženske svečane splitske nošnje – ponude za otkup;

- za dječje radionice vezane uz Božić i božične običaje, izrađene su (nacrtane, izrezane i prošivene šivaćom mašinom) 224 čizmice od žutaca.

**Restauratorska radionica za drvo i metal**

Jerko Matoš

U razdoblju za 2019. godinu restauratorska radionica za drvo i metal je obrađivala predmete iz zbirki kustosica Branke Vojnović Traživuk, Ivane Vuković i Ide Jakšić. Sveukupno je u 2019. godini u radionici obrađeno 30 predmeta iz raznih zbirki muzeja.

Pod obradom predmeta smatra se dokumentiranje zatečenog predmeta, čišćenje predmeta od raznih površinskih nečistoća, tretiranje predmeta kemijskim sredstvima u svrhu uklanjanja crvotočine, rekonstrukcija dijelova predmeta reverzibilnim sredstvima, izrada novih dijelova, zaštita predmeta te deponiranje istog.

**3. DOKUMENTACIJA**

**3.1. Inventarna knjiga**

Svi novonabavljeni predmeti uneseni su u inventarnu knjigu.

**3.2. Katalog muzejskih predmeta**

Kataloška obrada predmeta bazi podataka M++:

dr. B. Vojnović Traživuk, muzejska savjetnica

Upis, fotografiranje i pohrana 127 predmeta raspoređenih u ove zbirke:

Likovna zbirka 124 (3 otkup + 121 stari fundus / sekundarna građa)

Zbirka tradicijskog rukotvorstva 1 (poklon),

Zbirka kućnog inventara 2 predmeta (1 poklon+ 1 otkup)

Sanja Ivančić, muzejska savjetnica

*Zbirka jadranskih nošnji*

Obrađen je ukupno 41 novonabavljeni predmet unutar zbirke.

Ida Jakšić, muzejska savjetnica

*Zbirka nošnji dalmatinskoga zaleđa*

- Obrađeni su predmeti čiji je otkup realiziran na prijelazu 2018./2019.g. Radi se o 16 dijelova ž. narodne nošnje iz Ogorje Donjeg. Predmeti su inventirani pod brojevima 630:SLT;8148-8163.

- obrađeno je 14 predmete poklonjenih Muzeju; 12 dijelova ženskoga rublja inv. br. 630:SLT:8165-8176; sadak inv. br. 630:SLT:8177 te vuneni prekrivač (*biljac*) inv. br. 630:SLT;8192

Maja Alujević

*Zbirka narodnih nošnji Makedonije i Kosova*

Zbirka je s obveznom dokumentacijom prijavljena Ministarstvu kulture RH radi utvrđivanja svojstva kulturnog dobra

Ivana Vuković

*Zbirka tradicijskog gospodarstva*

U Zbirku je upisano šest novih inventarnih jedinica (630:SLT;8146 *demižana*, Brač; 630:SLT;8180 motika, Stupin Čeline; 630:SLT;8181 kosir, Stupin Čeline; 630:SLT;8182 *mošur*, Stupin Čeline; 630:SLT;8183 vjedro, Kaštela; 630:SLT;8090 sito, Split),

Zbirku rekonstruiranih nošnji

U Zbirku su upisane četiri nove jedinice (630:SLT;8147/1,2,3,4 – solinski komplet, kostim KUD-a Dalmacijacement-Udarnik).

**3.3. Sekundarna dokumentacija**

Obrada u bazi podataka S++

Iva Meštrović, viša knjižničarka

*Fond Izdavačka djelatnost*

Dovršen je upis za ukupno 336 jedinica.

*Fond Fototeka*

Prema prethodnom odabiru autorica stalnog postava skenirala i označila stotinu (100) fotografija iz fototeke za potrebe multimedijalne prezentacije budućega stalnog postava

Vedrana Premuž Đipalo, viša muzejska pedagoginja

*Fond Edukativna djelatnost*

Upisano je 97 novih zapisa.

Sandro Vimer, viši preparator

Fond konzervatorko-restauratorskih zahvata

Nastavak unosa i dopuna zapisa za razdoblje 1997.-2017. godine.

**4. STALNI POSTAV**

Novi stalni postav

Vedrana Premuž Đipalo, viša muzejska pedagoginja

Ivana Vuković, viša kustosica

Radovi su se odvijali kroz cijelu prethodnu godinu, a odnose se na sljedeće:

**- razrada idejnog koncepta muzeološkog programa i rad na publikaciji programa**

Tijekom 2019. godine razrađivale smo idejnu muzeološku koncepcija stalnog postava, pri čemu su se u idejnom prijedlogu dogodile određene izmjene u vidu tematskih cjelina postava, te dopune postojećih tema, prvenstveno na dijakronijskoj osnovi – sučeljavanje tradicijskih predmeta i sadržaja onima iz recentnijeg vremena, druge polovice 20. stoljeća naovamo. Definirane su osnovne značajke postava, od samog sadržaja do njegove uloge u poslanju, viziji i misiji Etnografskog muzeja Split.

**- sudjelovanje u pripremi izvedbenog projekta**

Na temelju idejnog projekta stalnog postava Etnografskog muzeja Split kojeg je 2018. godine izradila dizajnerica Nikolina Jelavić Mitrović, tijekom 2019. godine razrađivao se izvedbeni projekt što je podrazumijevalo detaljnu razradu idejnog koncepta muzeološkog programa novog stalnog postava EMS-a. Bilo je nužno definirati sve stavke postava, kako samih eksponata i legendi, tako i njihov decidiran smještaj u prostoru, rasvjetu i tip vitrina te niz drugih detalja. Višekratno su kolegici Jelavić Mitrović priređivani i slani potrebni materijali.

Također, održani su višestruki sastanci s djelatnicima studija Kazinoti&Komenda povodom izrade ilustracija većeg formata na pet točaka unutar stalnog postava, kao i vremenske lente predviđene u sklopu cjeline o životu u gradu.

**- izrada multimedijskog sadržaja**

Muzeološko rješenje novog stalnog postava predviđa 21 film za koje smo najprije osigurale dvije ponude uvaženih pojedinaca i agencije. Nakon sastanaka s Vladom Zrnićem i Goranom Čače s Odsjeka za film i video Likovnog odjela Umjetničke akademije u Splitu te Milanom Latkovićem, direktorom Kreativne agencije, pribavljene su ponude za izradu spomenutog multimedijskog sadržaja. U lipnju primljena je ponuda UMAS-a, a u srpnju KREAGA-a. Nakon razmatranja obiju ponuda s ravnateljem, odlučeno je da se prihvati povoljnija, ona KREAG-a. Odmah po prihvaćanju ponude, prihvatile smo se poslova predprodukcije: traženja kazivača suglasnih da se snime njihova znanja, umijeća i kazivanja, zatim traženje lokaliteta te određivanje mikrolokacije i vremena snimanja. Pripremljeni su sinopsisi za svaki film, koji se prilažu ovome izvješću o radu.

U listopadu su snimljena tri filma pod zajedničkim nazivom Grad u dan (splitska *peškarija*, *pazar* i *riva*) te film o tradicijskoj izradi opanaka u seli Gala pokraj Sinja.

U studenome protekle godine snimljen je film o pečenju kruha pod pekom na otvorenome ognjištu u Zagvozdu u Imotskoj krajini.

U prosincu je izvršeno snimanje filma o piciginu, popularnoj igli s lopticom po kojoj je poznata ne samo plaža Bačvice, nego i Split.

**- izrada 3d modela stalnog postava**

Kako je ranije odlučeno, pristupilo se izradi 3d modela novog stalnog postava od strane arhitekta Zvonimira Pavkovića. Kolegi Pavkoviću su višekratno tijekom godine slani svi potrebni materijali, od nacrta izložbenog prostora, fotografija eksponata predviđenih muzeološkim programom stalnog postava do arhivskih fotografija EMS-s i likovnih segmenata za multimedijski sadržaj. Također, bilo je potrebno nanovo snimiti određen broj muzejskih predmeta što je obavljeno tijekom prethodne godine.

**5. STRUČNI RAD**

5.1. Stručna obrada muzejske građe

Stručno su obrađeni svi novonabavljeni predmeti.

5.2. Publicistička djelatnost stručnih djelatnika

Jakšić, I.; Vuković, I. ; Ivančić, S. *Majka grbava, dica lipa, unučad ma'nita : o lozi, grožđu i vinu,* Etnografski muzej Split, 2019.

Meštrović, I. (2019). Izvješća o radu Etnografskog muzeja Split 2016. – 2018. godine. // *Ethnologica Dalmatica,*26 (2019), 169-174.

Vojnović Traživuk, B. Jedan etnološki pogled na pučki Božić*. // Ethnologica Dalmatica,*26 (2019), 1-23.

Vojnović Traživuk, B. *Splitska nošnja između tradicije i suvremenosti*. // Sto godina KUD-a Jedinstvo, Split 2019.

5.3. Ostalo

Vojnović Traživuk, B.

* napisala i priredila za objavu rad pod naslovom „Skulptura u Etnografskom muzeju Split“ koji je uvršten kao izvorni znanstveni rad u časopis Anali Galerije A.Augustinčića, u tisku
* napisala tekst s fotografijama „Tekstilno rukotvorstvo u Dalmaciji“ prema muzejskoj građi za muzejski časopis, neobjavljeno
* započela rad na power-point prezentaciji namijenjenoj obljetničkom simpoziju (2020) pod naslovom „Interpretacija Tončićeve muzejsko-etnografske prakse“
* osmislila prezentaciju Stuhlerovih fotografija na primjeru trenskog rada na otoku Pagu 1953. godine koja se planira u sklopu gostovanja naše izložbe o Stuhleru u Zadru početkom 2020.

**6. IZLOŽBENA DJELATNOST**

IZLOŽBE

1. Izložba EMS „Makedonske narodne nošnje i tekstilno rukotvorstvo u EMS“, autorice Maje Alujević, (otvorena 30. listopada 2018.) do 18. veljače 2019.
2. Izložba EMS o maslinarstvu „Slatko je, med nije; grko je, pelin nije“, Stella Croatica, Klis
3. Izložba EMS „Splitski krnjevali“, autora Gorana Borčića i Silvija Braice, od 21. veljače do 1. travnja 2019.
4. Izložba EMS „Majka grbava, dica lipa, unučad ma'nita. O lozi, grožđu i vinu“, autorice Ida Jakšić i Ivana Vuković, od 2. svibnja
5. Izložba EMZ i Ministarstva kulture RH „Hrvatska nematerijalna kulturna baština na UNESCO-vim listama, 29. studenoga

4.4. Izložbe u pripremi

*- Izdavačka djelatnost Etnografskog muzeja Split kroz 110. godina djelovanja* **–** pripremni radovi za izložbu planiranu tijekom 2020. godine, autorica Iva Meštrović, viša knjižničarka

- prikupljanje i objedinjavanje jedinica u fondu sekundarne dokumentacije Izdavačka djelatnost objavljenih u razdoblju 1913.-2020. godine i njihova obrada u bazi S++ ; ukupno je obrađeno 336 jedinica

- iščitavanje dostupne stručne literature na temu muzejskog izdavaštva,

- iščitavanje registraturne, arhivske građe i ostale građe pohranjene u Muzeju, koja obrađuje izdavaštvo Muzeja,

- pisanje teksta za kataloga izložbe

- *Etnografski opus fotografa Stuhlera*

dr. Branka Vojnović Traživuk

- prilagodila izložbu fotografa Stuhlera za gostovanje u Zadru. Načinila sam izvedbeni plan izložbe sa smanjenim brojem fotografija (panoa) i njihovim tehničkim podacima koje sam dostavila Jasenki Lulić Štorić kako bi ih uvrstila u plan djelatnosti Narodnog muzeja za 2020.godine. Predložila sam temu predavanja (Stuhler na Pagu) koje se treba održati u sklopu izložbe.

**7. KNJIŽNICA**

Meštrović Iva, viša knjižničarka

* U knjižnici Muzeja proveden je otpis za razdoblje od 2017.-2019. godine. (zajedno s pripravnicom Petrom Marić). O otpisu je sastavljen Zapisnik i popisi otpisane građe, koji su pohranjeni u arhivu Muzeja.
* Pripremljeno Izvješće o radu EMS za 2018. godinu za MV i Službu za kulturu Grada Split
* Pripremljeno Izvješće o radu EMS za 2018. godinu za Izvješća hrvatskih muzeja MDC-a
* u Sustavu jedinstvenog elektroničkog prikupljanja statističkih podataka o poslovanju knjižnica popunili Izvještaj knjižnica za 2018. godinu
* Povjereniku za informiranje u Zagrebu dostavljeno online Izvješće o provedbi zakona o pravu na pristup informacijama za 2019. godinu
* Ažuriranje podataka u online korisničkoj aplikaciji MDC-a OREG (Online Registar muzeja, galerija i zbirki u Hrvatskoj) za 2019. godinu

**8. IZDAVAČKA DJELATNOST**

8.1. Tiskovine

Časopis *Ethnologica Dalmatica* vol. 26

Katalog *Majka grbava, dica lipa, unučad ma'nita : o lozi, groždđu i vinu*, autorice I. Jakšić, I.

Vuković, S. Ivančić

Knjiga *Splitski krnjevali*, autor Goran Borčić

Katalog *Splitski krnjevali*, autor Goran Borčić

8.2. Elektroničke publikacije

Časopis *Ethnologica Dalmatica* vol. 26

Dostupno na: [https://hrcak.srce.hr/index.php?show=toc](https://hrcak.srce.hr/index.php?show=toc&id_broj=16465)

**9. STRUČNO I ZNANSTVENO USAVRŠAVANJE**

* Vedrani Premuž Đipalo odobrena je tema doktorske disertacije pod nazivom *Kulturnoantropološko istraživanje splitskih plaža i plažnih kultura: studija slučaja gradske plaže Bačvice -* Poslijediplomski studij, Filozofski fakultet u Splitu, Mediteranski interdisciplinarni kulturološki studij
* Vedrana Premuž Đipalo položila je stručni ispit za kustosa - lipanj 2019., Muzejski dokumentacijski centar
* Iva Meštrović izabrana je u zvanje više knjižničarke

**10. EDUKATIVNA DJELATNOST**

Vedrana Premuž Đipalo, viša muzejska pedagoginja

**EDUKACIJA**

Tijekom 2019. godine na različitim događanjima vezanima uz edukaciju Etnografskog muzeja Split sudjelovalo je ukupno **3370** djece (**655** djece vrtićke dobi i **2340** učenika osnovnoškolske dobi).

* broj djece koja su prisustvovala stručnom vodstvu i radionici u sklopu edukativnog programa, osnovna škola (autor, organizacija, realizacija: Vedrana Premuž Đipalo): **2340** djece
* broj djece koja su prisustvovala stručnom vodstvu i radionici u sklopu edukativnog programa, vrtićki uzrast (autor, organizacija, realizacija: Vedrana Premuž Đipalo): 655 djece
* broj djece koja su posjetila muzej samo uz stručno vodstvo: 322 (organizacija, realizacija: Vedrana Premuž Đipalo).
* broj studenata koji su posjetili muzej uz stručno vodstvo: **60** (organizacija, realizacija: Vedrana Premuž Đipalo).

Tijekom 2019. godine ostvareno je nekoliko edukativnih programa različitog sadržaja i ciljeva. Priprema ostvarenih edukativnih programa uključivala je:

* idejnu razrada tijeka edukativnih programa i radionica, organizacija vezana uz vanjske stručne suradnike za pojedine programe
* odlaske u nabavu materijala – višekratno tijekom godine
* praktičnu pripremu za svaku pojedinu radionicu (ovisno o vrsti radionice i materijalima koji se koriste = primjerice, oblikovano i izrezano 450 pokladnih maski od hamer papira, priprema gline za odgovarajuće radionice, pripremanje mini tkalačkih stanova za tkanje, pripremanje žice za izradu nakita, priprema kartonskih podložaka za božićne radionice, priprema kartonskih kutija za škrinje...)
* slanje pozivnih materijala školama i vrtićima Splitsko-dalmatinske županije
* pripremu *Power – point* prezentacija vezanih uz radionice
* evaluacija i upisivanje u S++ bazu
* pripremu novih muzejskih radionica: *Čarobni oblutci pričaju*, *Spremni za igru*, *Tvornica igračaka*

**VODSTVA KROZ MUZEJSKI POSTAV I PRIVREMENE IZLOŽBE:**

Tijekom 2019. godine održala sam ukupno **76 vodstava** (vrtići, osnovna škola, studenti) po stalnom postavu i gostujućim izložbama.

**EDUKATIVNI PROGRAM JUUU-HUUU, PRAZNICI SU!**

Tijekom školskih zimskih praznika održani je edukativni program pod nazivom *Juuu-huuu, praznici su*!. Broj posjetitelja: **32 djece,** niži razredi OŠ.

**EDUKATIVNI PROGRAM POVODOM OBILJEŽAVANJA MEĐUNARODNOG DANA ŽENA**

Povodom obilježavanja ***Međunarodnog dana žena*** održane su strip radionice koje je osmislila i organizirala muzejska pedagoginja u suradnji s likovnim umjetnikom Ivanom Svagušom. Na radionicama su sudjelovali četvrtaši OŠ Skalice i šestaši OŠ Bol, ukupno **64 učenika**.

**EDUKATIVNI PROGRAM: „DANI ČUDESNIH BIĆA I PRIČA“**

Program: „Dani čudesnih bića i priča“

U trajanju od 4. 11. do 15. 11. 2019. održale su se pričaonice, predavanja, kreativne radionice koje su svojim sadržajem tematizirale mitološka bića usmenih predaja (autor, organizacija, realizacija: Vedrana Premuž Đipalo).

Suradnja s pripovjedačicom i dramskom pedagoginjom Jasminom Žiljak Ilinčić, likovnim umjetnikom Ivanom Svagušom te Odsjekom za predškolski odjel Filozofskog fakulteta u Splitu razultirala je sudjelovanju **336 djece** vrtićke i osnovnoškolske dobi.

**PEDAGOŠKO - EDUKATIVNA AKCIJA EMA (18. 04 – 18. 05. 2019.) „Idemo u konobu“**

Sudjelovanje u pedagoško – edukativnoj akciji u organizaciji Sekcije za muzejsku pedagogiju i kulturnu akciju Hrvatskog muzejskog društva. Tijekom trajanja akcije u Etnografskom muzeju Split mogla se pogledati izložba „Majka grbava, dica lipa, unučad manita – o lozi, grožđi i vinu“.

Naziv programa: Idemo u konobu

Mjesto i vrijeme održavanja programa: Etnografski muzej Split, 18. 4. – 18. 5. 2019.

Autor/ica programa: Vedrana Premuž Đipalo

Broj sudionika u programu 24. EMA-e: **60 djece** vrtićke i osnovnoškolske dobi

**PREDAVANJA:**

* Održano je **25 predavanja** o tradicijskoj kulturi Dalmacije za strane turiste tijekom kojih je prisustvovalo **610 posjetitelja**. Teme predavanja vezane su za tradicijsku kulturu priobalja, otoka i Dalmatinskog zaleđa (stanovanje, odijevanje, prehrana, nematerijalna kulturna dobra). Predavanje se odvijalo uz Power Point prezentaciju s popratnim vizualnim materijalom.
* Održano predavanje o muzejskoj edukaciji uz stručno vodstvo kroz muzej za studente/ce Filozofskog fakulteta u Splitu, Odsjek za učiteljski studij. Tema izlaganja: edukacija u muzeju,povijest muzejske institucije, muzejske zbirke, stalni postav, 17. 5. 2019., prof. Dubravka Kuščević. **30 studenata/ica**.

**11. ODNOSI S JAVNOŠĆU (PR)**

7.1. Koncerti i priredbe

dr. S. Braica

PREDSTAVLJANJA i PREDAVANJA

Predstavljanje knjige „Splitski krnjevali“, EMS, 21. veljače (dr.sc. Joško Belamarić, dr.sc. Silvio Braica, Goran Borčić)

Predavanje „Splitski krnjevali“, Goran Borčić, EMS 25. veljače

Predstavljanje knjige „Splitski krnjevali“, Muzej Mimara - Zagreb, 5. ožujka (dr.sc. Tvrtko Zebec, dr.sc. Silvio Braica, Goran Borčić)

Predstavljanje knjige Dinke Alaupović Gjeldum „O tradicijskoj kulturi srednje Dalmacije“, Knjiga Mediterana, 28. rujna

KONCERTI

SingInSplit, Koncert klapa Ventula, Ankora i Žrnovnica, 31. svibnja

Koncert Privatne glazbene škole Papandopulo, 6. lipnja

Koncert KUD-a Prigorje, Križevci „Ajdi idemo na široku cestu“, 29. lipnja

Piano loop festival 14. – 20. kolovoza

Koncert Klasične hrvatske četvorke „Trane meets Wes“, 19. rujna

7. dani klasične gitare, 2. studenoga

**12. UKUPAN BROJ POSJETITELJA**

Muzej je u 2019. godini ukupno posjetilo 56.848 osoba (od čega naplaćenih ulazaka 51.031, dok ih je 5.817 s besplatnim ulazom).

Izložbu Muzeja na gostovanju u Klisu posjetilo je 22.000 osoba.

Ravnatelj

*Silvio Braica*

*Split, 13. veljače 2020.*

*Klasa: 612-05/20-01/33*

*Ur.broj: 2181-113-20-10*